**Farské oznamy**

**Tretia veľkonočná nedeľa – rok C (4. 5. 2025)**

|  |  |  |
| --- | --- | --- |
| Pondelok | Za povolania na kňazský stav | 17.30 |
| Utorok |  | 7.00 |
| Streda | Za povolania k rehoľnému životu | 17.30 |
| Štvrtok | Za vyvolenie pápeža - rekolekcia | 9.30 |
| Piatok |  | 17.00 |
| Sobota |  | 18.00 Oblazov |
| Nedeľa | Štvrtá veľkonočná nedeľa – Nedeľa Dobrého pastiera | 8.00 a 10.30 |

Začína sa týždeň modlitieb za duchovné povolania a vstúpili sme do mesiace, ktorý je venovaný úcte Panny Márie.

Na budúcu nedeľu bude zbierka na kňazský seminár a podporu nových kňazských povolaní.

**Sv. omše v týždni budú bývať v dome nádeje na dolnom cintoríne. V nedeľu budú sv. omše v kostole.**

Vo štvrtok na sv. omši o 9.30 privítame v našej farnosti kňazov z nášho dekanátu na rekolekcii. Sv. omša bude v dome nádeje.

Chcem sa srdečne poďakovať mužom, ktorí sa v hojnom počte vo štvrtok i v sobotu zúčastnili na brigáde. Podarilo sa nám urobiť zase kus práce, oškrábali sme veľkú časť omietky. Ak by ste ešte vydržali a mohli chlapi prísť vo štvrtok od 8.00, mohli by sme to dokončiť. Cez víkend sme boli na alfa víkende pre dospelých v Oščadnici. Pán nám dal prežiť pekný čas, ďakujem mojim animátorom za pomoc.

V stredu o 18.30 je alfa pre dospelých a v piatok o 18.30stretnutie s birmovancami.

Otec biskup a Žilinská diecéza pozývajú na slávenie Jubilea robotníkov, dobrovoľníkov a hnutí, ktoré sa uskutoční vo štvrtok 8. mája 2025 jarnou púťou na pútnickom mieste na Hore Živčáková. Slávnostná svätá omša bude o 11.00 h., aby sme spoločne poďakovali Pánu Bohu za jeho dary a požehnanie. Po skončení bohoslužby budú k dispozícii prezentácie spoločenstiev, ktoré pracujú v našich farnostiach.

Ďakujem za vaše modlitby, upratovanie i v dome nádeje, finančnú podporu našej farnosti i za každý druh pomoci a na budúci týždeň prosím o upratovanie skupinu č.6. Želám vám peknú nedeľu, nezabudnite sa pred obedom spoločne pomodliť a v týždni si jeden druhému požehnať. Teraz prijmite kňazské požehnanie.

Vzadu na stolíku si môžete kúpiť časopis Ostaňte v mojej láske za 2,5 eur, Naša žilinská diecéza za 1,5 eur. Od 2.8. – 9.8. 2025 vás pozývam na farskú púť do Medžugoria. Prihlášky si môžete zobrať v sakristii.

Chcel by som vás pekne poprosiť o trpezlivosť a zhovievavosť ak vám zaprášime vaše hroby alebo spôsobíme nejaký neporiadok počas rekonštrukcie kostola. Nevieme tomu asi úplne zabrániť. Ak by nedostatky boli veľké, prosím, aby ste mi to nahlásili, budeme sa to snažiť riešiť k vzájomnej spokojnosti.